CELEX: 62011TN0319
Language: sl
Date: 2011-06-14 00:00:00
Title: Zadeva T-319/11: Tožba, vložena 14. junija 2011 – ABN AMRO Group proti Komisiji

27.8.2011   
            
            
               SL
            
            
               Uradni list Evropske unije
            
            
               C 252/35
            
         Tožba, vložena 14. junija 2011 – ABN AMRO Group proti Komisiji
   (Zadeva T-319/11)
   2011/C 252/80
   Jezik postopka: angleščina
   
      Stranki
   
   
      Tožeča stranka: ABN AMRO Group NV (Amsterdam, Nizozemska) (zastopnika: W. Knibbeler in P. van den Berg, odvetnika)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               člen 5 sklepa Komisije z dne 5. aprila 2011 glede ukrepov, ki jih je nizozemska država izvedla v korist ABN AMRO Group NV, državna pomoč C 11/2009 (prej NN 53b/2008, NN 2/2010 in N 19/2010) razglasi za nično;
            
         
               —
            
            
               naloži plačilo stroškov Komisiji.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog se nanaša na ugotovitve izpodbijanega sklepa glede obsega prepovedi udeležbe iz člena 5, ki jih je treba razglasiti za nične, ker vsebujejo te vrste napačne uporabe prava:
               
                           —
                        
                        
                           kršitev člena 107(3)(b) PDEU in nepravilno uporaba načel in smernic, določenih v sporočilih Komisije (1);
                        
                     
                           —
                        
                        
                           kršitev načela sorazmernosti, ker se odobritev ukrepa pomoči pogojuje s prepovedjo udeležbe, kar ni potrebno, primerno ali sorazmerno;
                        
                     
                           —
                        
                        
                           kršitev načela enakega obravnavanja zaradi odreditve prepovedi udeležbe, ki je bistveno strožja od prepovedi udeležbe, ki jih je Komisija odredila v drugih primerih;
                        
                     
                           —
                        
                        
                           kršitev načela dobrega upravljanja, ker se niso skrbno in posamezno preučile vse pomembne okoliščine posameznega primera, vključno z nujnostjo in posledicami prepovedi udeležbe, določene s sklepom, in kršitev člena 296 PDEU, ker zadevni sklep ni zadostno obrazložen.
                        
                     
         
               2.
            
            
               Drugi tožbeni razlog se nanaša na ugotovitve izpodbijanega sklepa glede trajanja prepovedi udeležbe iz člena 5, ki jih je treba razglasiti za nične, ker vsebujejo te vrste napačne uporabe prava in napačne presoje:
               
                           —
                        
                        
                           kršitev člena 345 PDEU, ker je trajanje prepovedi udeležbe odvisno od lastništva države;
                        
                     
                           —
                        
                        
                           kršitev člena 107(3)(b) PDEU in nepravilno uporabo načel in smernic, določenih v sporočilu Komisije (2);
                        
                     
                           —
                        
                        
                           kršitev načela enakega obravnavanja s prepovedjo udeležbe za bistveno daljše obdobje v primerjavi s prepovedjo udeležbe, ki jih je Komisija odredila v drugih primerih;
                        
                     
                           —
                        
                        
                           kršitev načela sorazmernosti in dobrega upravljanja.
                        
                     
         
      (1)  Sporočilo Komisije o uporabi pravil o državni pomoči za ukrepe v zvezi s finančnimi institucijami v okviru trenutne svetovne finančne krize (UL 2008, C 270, str. 8); Sporočilo Komisije o dokapitalizaciji finančnih institucij v trenutni finančni krizi: omejitev pomoči na najmanjšo potrebno in zaščitni ukrepi za preprečevanje neupravičenega izkrivljanja konkurence (UL 2009, C 10, str. 2); Sporočilo Komisije o obravnavanju oslabljenih sredstev v bančnem sektorju Skupnosti (UL 2009, C 72, str. 1); Sporočilo Komisije o ponovni vzpostavitvi uspešnega poslovanja in oceni ukrepov prestrukturiranja v finančnem sektorju v sedanji krizi na podlagi pravil o državni pomoči (UL 2009, C 195, str. 9).
   
      (2)  Glej opombo 1.